
[image: ]

   PARLAMENTUL ROMÂNIEI


CAMERA DEPUTAŢILOR

	Comisia pentru politică economică,

                                                  A  V  I  Z
asupra proiectului de Lege pentru ratificarea Acordului de împrumut                       (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la 19 iulie 2022


               În conformitate cu prevederile art. 95 și 117 alin. (1) din Regulamentul Camerei Deputaților, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege pentru ratificarea Acordului de împrumut (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la     19 iulie 2022 (PLx 443/2022), transmis cu adresa nr. PL-x 443 din 1 septembrie 2022, înregistrată sub nr. 4c-1/404 din 5 septembrie 2022. 
               Conform prevederilor art. 75 alin. (1) din Constituția României, republicată, şi ale art. 92 alin. (8) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaților este  prima Cameră sesizată.
  Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare,  membrii Comisiei au examinat proiectul de lege menționat mai sus, în ședința din 12 septembrie 2022.
	               Inițiativa legislativă are ca obiect de reglementare ratificarea Acordului de împrumut dintre România şi BIRD, în valoare de 600 milioane de euro şi a Acordului privind asistenţa financiară nerambursabilă dintre România şi BIRD, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, în valoare de 24,2 milioane de dolari S.U.A. aferente primei finanţări programatice pentru politici de dezvoltare pentru creştere verde şi incluzivă. Matricea de acţiuni aferentă acestei finanţări, astfel cum a fost convenită între părţi, cuprinde acţiuni asociate reformelor urmărite în cadrul Planului Naţional de Redresare şi Rezilienţă, precum şi gestionării actualei crize umanitare, fiind grupate pe doi piloni: consolidarea incluziunii şi a administrării fiscale şi susţinerea decarbonizării şi rezilienţă climatică. Sumele împrumutului vor fi utilizate pe măsura necesităţilor de finanţare a deficitului bugetului de stat şi de refinanţare a datoriei publice guvernamentale, în conformitate cu prevederile Ordonanţei de urgenţă a Guvernului nr. 64/2007 privind datoria publică. Sumele trase din asistenţa financiară nerambursabilă se fac venit la bugetul de stat, conform dispoziţiilor         art. 75 din Legea finanţelor publice nr. 500/2002. Acestea nu au destinaţii specifice şi vor fi utilizate pentru susţinerea cheltuielilor bugetului de stat, în termenii prevăzuţi în Acordul privind asistenţa financiară nerambursabilă.
[bookmark: _GoBack]               Membrii Comisiei au analizat inițiativa legislativă supusă avizării, expunerea de motive, Decretul Președintelui României privind supunerea spre ratificare Parlamentului a Acordului de împrumut dintre România şi Banca Internaţională pentru Reconstrucţie şi Dezvoltare, Memorandumul primit din partea Ministerului Finanțelor, precum și avizul favorabil al Consiliului Legislativ, cu observații şi propuneri, transmis cu adresa nr. 906 din 8 august 2022.
	                 În urma dezbaterilor, membrii Comisiei au hotărât, cu majoritate de voturi        (5 abțineri), avizarea favorabilă a proiectului de Lege pentru ratificarea Acordului de împrumut (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, semnat la Bucureşti la 19 iulie 2022, şi a Acordului privind asistenţa financiară nerambursabilă (Prima finanţare programatică pentru politici de dezvoltare pentru creştere verde şi incluzivă) dintre România şi Banca Internaţională pentru Reconstrucţie şi Dezvoltare, acţionând în calitate de administrator al Fondului BIRD pentru Soluţii Inovatoare privind Bunurile Publice Globale, semnat la Bucureşti la           19 iulie 2022, în forma prezentată de Guvern.

În raport cu obiectul şi conţinutul său, inițiativa legislativă face parte din categoria legilor ordinare.

